महाकाल में आज व कल 1500 की रसीद बंद
महाकाल में 31 दिसंबर व 1 जनवरी को देशभर से दर्शन के लिए उमड़ने वाले श्रद्धालु 1500 की रसीद कटाकर भी गर्भगृह में जाकर दर्शन-पूजन नहीं कर पाएंगे। नववर्ष पर दो दिन भीड़ को देखते हुए प्रशासन ने 1500 की रसीद से 4 लोगों की दर्शन व्यवस्था पर भी रोक लगा दी है। मंदिर समिति के प्रशासक आरपी तिवारी ने कहा प्रोटोकॉल के तहत वरिष्ठ अधिकारियों के निर्देश पर सिर्फ वीवीआईपी को ही गर्भगृह से दर्शन की अनुमति दी जा सकती है लेकिन भीड़ नियंत्रण की दृष्टि से श्रद्धालुओं काे बाहर बेरिकेड्स से आराम से दर्शन कराए जाएंगे। वहीं रसीद व्यवस्था भी बंद रखी जाएगी।
पंडे-पुजारी बोले-प्रतिबंध का स्वागत पर वीआईपी भी रोके
महाकाल मंदिर पुरोहित समिति अध्यक्ष पं. अशोक शर्मा ने बुधवार देर शाम मंदिर कार्यालय में पत्र देकर 1500 की रसीद पर प्रतिबंध के निर्णय का स्वागत किया। इधर पुजारियान समिति ने भी प्रशासक तिवारी को गांधीगिरी कर गुलाब के फूल भेंट कर कहा प्रवेश बंद में वीआईपी भी रोके जाएं। पुजारी दिनेश गुरु, बाला गुरु, महेश पुजारी ने इस संबंध में ज्ञापन भी सौंपा।
hin_Deva hin_Deva hin_Deva hin_Deva